Både politi og brandvæsen er rykket ud til en brand ved Seminariebyen i Odinsgade i Aalborg. Der var ved at blive lagt tagpap på byggeriet, da der gik ild i det. Klokken 12.11 modtog Nordjyllands Politi et opkald om branden. Der er ikke kommet nogen mennesker til skade ved branden, oplyser vagtchef ved Nordjyllands Politi, Karsten Kristensen. Branden opstod, da man var i færd med at sætte tagpap på byggeriet. Uheldigvis stod der en hel palle med tagpap, som ilden hurtigt fangede. Det var også pallen med tagpap, som var skyld i den kraftige røgudvikling. Det lykkedes brandvæsenet at slukke branden hurtigt efter ankomst. TV2/Nord talte med vagtchefen hos Nordjyllands Politi kort efter branden brød ud. Hør, hvad han sagde i videoklippet ovenover.
Tagpap på et nybyggeri i Aalborg brænder i Odinsgade. Der er kraftig røgudvikling, men ingen personer er kommet til skade.